CELEX: 32022R0685
Language: hr
Date: 2022-04-28 00:00:00
Title: Provedbena uredba Komisije (EU) 2022/685 оd 28. travnja 2022. o izmjeni Uredbe (EZ) br. 333/2007 u pogledu zahtjeva za uzorkovanje riba i kopnenih životinja (Tekst značajan za EGP)

29.4.2022   
               
               
                  HR
               
               
                  Službeni list Europske unije
               
               
                  L 126/14
               
            
         PROVEDBENA UREDBA KOMISIJE (EU) 2022/685
         оd 28. travnja 2022.
         o izmjeni Uredbe (EZ) br. 333/2007 u pogledu zahtjeva za uzorkovanje riba i kopnenih životinja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 34. stavak 6.,
         budući da:
         
                     (1)
                  
                  
                     Uredbom Komisije (EZ) br. 333/2007 (2) utvrđene su metode uzorkovanja i analitičke metode za kontrolu razina elemenata u tragovima i procesnih kontaminanata u hrani.
                  
               
                     (2)
                  
                  
                     U dijelu B Priloga Uredbi (EZ) br. 333/2007 utvrđene su posebne odredbe za uzorkovanje velikih riba koje dolaze u velikim serijama, na temelju kojih se uzorkuje središnji dio takvih riba. Budući da to u nekim slučajevima može imati velik utjecaj na proizvod, potrebno je predvidjeti alternativne zahtjeve za uzorkovanje kako bi se omogućilo uzorkovanje i na glavi ili na repu. Nadalje, potrebno je utvrditi jedinstvene zahtjeve za dio ribe koji će se uzorkovati, ovisno o veličini ribe, jer se takvim zahtjevima osigurava bolja usporedivost analitičkih rezultata u cijeloj Uniji.
                  
               
                     (3)
                  
                  
                     Kad je riječ o izmijenjenim zahtjevima za uzorkovanje riba, trebalo bi izmijeniti i definiciju „serije” te uvesti definiciju „usporedive veličine ili mase”.
                  
               
                     (4)
                  
                  
                     U Prilogu IV. Direktivi Vijeća 96/23/EZ (3) utvrđeni su zahtjevi za uzorkovanje kopnenih životinja i proizvoda akvakulture za analizu ostataka i kontaminanata. Direktiva 96/23/EZ stavljena je izvan snage Uredbom (EU) 2017/625, ali na temelju članka 150. te uredbe ta se direktiva primjenjuje do 14. prosinca 2022. Uzimajući u obzir završetak tih prijelaznih mjera povezanih s primjenom Direktive 96/23/EZ, te zahtjeve treba utvrditi u Uredbi (EZ) br. 333/2007 kako bi se počeli primjenjivati od 15. prosinca 2022.
                  
               
                     (5)
                  
                  
                     Uredbu (EZ) br. 333/2007 trebalo bi stoga izmijeniti u skladu s time.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Uredbi (EZ) br. 333/2007 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Ovaj Prilog primjenjuje se od 15. prosinca 2022.
         
         
            Ova je Uredba u cijelosti obvezujuća i primjenjuje se u svim državama članicama.
            Sastavljeno u Bruxellesu 28. travnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 95, 7.4.2017., str. 1.
         
         
            (2)  Uredba Komisije (EZ) br. 333/2007 od 28. ožujka 2007. o metodama uzorkovanja i analitičkim metodama za kontrolu razina elemenata u tragovima i procesnih kontaminanata u hrani (SL L 88, 29.3.2007., str. 29.).
         
            (3)  Direktiva Vijeća 96/23/EZ od 29. travnja 1996. godine o mjerama za praćenje određenih tvari i njihovih ostataka u živim životinjama i proizvodima životinjskog porijekla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ (SL L 125, 23.5.1996., str. 10.).
      
      
         
            PRILOG
            Prilog Uredbi (EZ) br. 333/2007 mijenja se kako slijedi:
            
                        1.
                     
                     
                        Dio A mijenja se kako slijedi:
                        
                                    (a)
                                 
                                 
                                    definicija pojma „proizvodna serija” zamjenjuje se sljedećim:
                                    „proizvodna serija”: prepoznatljiva količina odjednom dostavljene hrane za koju je službena osoba utvrdila da ima zajednička svojstva (poput podrijetla, sorte, vrste, područja, vrste pakiranja, izvođača pakiranja, pošiljatelja ili oznake);
                                 
                              
                                    (b)
                                 
                                 
                                    dodaje se sljedeća definicija:
                                    „usporediva veličina ili masa”: razlika u veličini ili masi ne premašuje 50 %;
                                 
                              
                  
                        2.
                     
                     
                        Dio B mijenja se kako slijedi:
                        
                                    (a)
                                 
                                 
                                    točka B.2.3. zamjenjuje se sljedećim:
                                    „B.2.3.   Posebne odredbe za uzorkovanje serija koje sadržavaju cijele ribe usporedive veličine ili mase
                                    
                                    Broj pojedinačnih uzoraka koji se uzimaju iz serije utvrđen je u tablici 3. Skupni uzorak koji objedinjuje sve pojedinačne uzorke ne smije biti lakši od 1 kilograma (vidjeti točku B.2.2.).
                                    
                                                —
                                             
                                             
                                                Ako serija koja se uzorkuje sadržava sitnu ribu (riba čija je pojedinačna masa < 1 kilograma), kao pojedinačni uzorak za tvorbu skupnog uzorka uzima se cijela riba. Kada tako dobiveni skupni uzorak teži više od 3 kilograma, pojedinačni uzorci mogu se uzeti od središnjih dijelova ribe, ako svaki takav uzorak koji je dio skupnog uzorka teži najmanje 100 grama. Cijeli dio na koji se primjenjuju najveće dopuštene količine koristi se za homogenizaciju uzorka.
                                                Sredina ribe je i njezino težište. Ono se najčešće nalazi kod leđne peraje (ako je riba ima), odnosno na pola puta između otvora za škrge i anusa.
                                             
                                          
                                                —
                                             
                                             
                                                Ako serija koju se uzorkuje sadržava veće ribe (masa svake ribe od ≥ 1 kilograma), pojedinačni se uzorak sastoji od središnjeg dijela ribe. Svaki pojedinačni uzorak teži najmanje 100 g.
                                                Kod riba srednje veličine (od ≥ 1 kilograma do < 6 kilograma) pojedinačni uzorak se izrezuje iz središnjeg dijela ribe koji se proteže od kralježnice do trbuha.
                                                Kod vrlo velikih riba (≥ 6 kilograma), pojedinačni uzorak uzima se s desne strane (gledano sprijeda) dorsolateralnog mišića iz središnjeg dijela ribe. Ako bi tako uzeti uzorak iz središnjeg dijela ribe prouzročio veliki trošak, dovoljna mogu biti tri pojedinačna uzorka, od kojih svaki ima najmanje 350 grama bez obzira na veličinu serije, ili se, alternativno, dovoljnima mogu smatrati tri pojedinačna uzorka od kojih svaki ima najmanje 350 grama iz jednakog dijela (175 grama) mišićnog mesa u blizini repnog dijela ribe i mišićnog mesa u blizini glave iste ribe, bez obzira na veličinu serije.”;
                                             
                                          
                              
                                    (b)
                                 
                                 
                                    dodaju se sljedeće točke:
                                    „B.2.4.   Posebne odredbe za uzorkovanje serija riba koje se sastoje od cijelih riba različite veličine i/ili mase
                                    
                                    Za sastav uzorka primjenjuju se odredbe iz točke B.2.3.
                                    Ako prevladava određeni razred ili kategorija veličine ili mase (oko 80 % serije i više), uzorak se uzima od riba čija veličina ili masa prevladava. Ovakav se uzorak smatra reprezentativnim za cijelu seriju.
                                    Ako ne prevladava ni jedan određeni razred ili kategorija veličine ili mase, mora se osigurati da ribe odabrane za uzorak budu reprezentativne za cijelu seriju. Posebne smjernice za takve slučajeve navedene su u smjernicama za uzorkovanje cijelih riba različite veličine i/ili mase „Guidance document on sampling of whole fish of different size and/or weight” (*1).
                                    B.2.5.   Posebne odredbe za uzorkovanje kopnenih životinja
                                    
                                    Za meso i nusproizvode klanja svinja, goveda, ovaca, koza i kopitara uzima se uzorak od 1 kilograma od najmanje jedne životinje. Ako je potrebno dobiti količinu uzorka od 1 kilograma, jednake količine uzorka uzimaju se od više životinja.
                                    Za meso peradi uzorkuju se jednake količine od najmanje tri životinje kako bi se dobio skupni uzorak od 1 kilograma. Za nusproizvode klanja peradi uzorkuju se jednake količine od najmanje tri životinje kako bi se dobio skupni uzorak od 300 grama.
                                    Za meso i nusproizvode klanja divljači iz uzgoja i divljih kopnenih životinja uzima se uzorak od 300 grama od najmanje jedne životinje. Ako je potrebno dobiti količinu uzorka od 300 grama, jednake količine uzorka uzimaju se od više životinja.
                                    
                                       (*1)  https://ec.europa.eu/food/safety/chemical-safety/contaminants/sampling-and-analysis”;"
                        
                                 
                              
                  
                        3.
                     
                     
                        Točka C.2.1. zamjenjuje se sljedećim:
                        „C.2.1.   Mjere opreza i opća načela
                        
                        Temeljni zahtjev je pripraviti reprezentativni i homogen laboratorijski uzorak i izbjeći sekundarno onečišćenje.
                        Cijeli dio na koji se primjenjuju najveće dopuštene količine koristi se za homogenizaciju uzorka.
                        Za proizvode koji nisu riba, sav uzorkovani materijal koji je primio laboratorij upotrebljava se za pripremu laboratorijskog uzorka.
                        Za ribe se sav uzorkovani materijal koji je primio laboratorij homogenizira. Reprezentativni dio/količina homogeniziranog skupnog uzorka upotrebljava se za pripremu laboratorijskog uzorka.
                        Sukladnost s najvišim dopuštenim količinama propisanima Uredbom (EZ) br. 1881/2006 utvrđuje se na temelju razina utvrđenih u laboratorijskim uzorcima.”
                     
                  
               (*1)  https://ec.europa.eu/food/safety/chemical-safety/contaminants/sampling-and-analysis”;”